b"\n_START_ARTICLE_\nArxiu Dioces\xc3\xa0 de Solsona\n_START_SECTION_\nHist\xc3\xb2ria\n_START_PARAGRAPH_\nL'Arxiu Dioces\xc3\xa0 de Solsona neix amb la creaci\xc3\xb3 del Bisbat de Solsona l'any 1593. El fons s'inicia amb la documentaci\xc3\xb3 de la Can\xc3\xb2nica Regular de Sant Agust\xc3\xad de l'antic monestir de Santa Maria, suprimida l'any anterior, i la dels priorats, units a la nova seu, de Sant Lloren\xc3\xa7 de Morunys, Santa Maria de Rocarossa, Sant Pere de Clar\xc3\xa0, Santa Maria de Gualter, Santa Maria de Serrabona i Castellnou de Rossell\xc3\xb3, aix\xc3\xad com documents d'Arag\xc3\xb3 de Santa Maria de Vilabertran. _NEWLINE_La primera ordenaci\xc3\xb3 de l'Arxiu que es coneix \xc3\xa9s del per\xc3\xadode del bisbe Rafel Lasala i Locela, que fou bisbe de Solsona de 1772 a 1792, feta pel secretari del bisbe fra Miquel Listerri i per Dom\xc3\xa8nec Costa i Bafarull. Posteriorment Moss\xc3\xa8n Joan Serra i Vilar\xc3\xb3, arxiver de 1909 a 1925, va adquirir per l'Arxiu Dioces\xc3\xa0 de Solsona diversos fons documentals. Despr\xc3\xa9s de la Guerra Civil el Doctor Antoni Llorens i Sol\xc3\xa9 (arxiver de 1939 a 1970) el va reorganitzar i Moss\xc3\xa8n Antoni Bach i Riu (1970 - 1988) continu\xc3\xa0 aquesta tasca de catalogaci\xc3\xb3._NEWLINE_Els diversos conflictes b\xc3\xa8l\xc2\xb7lics que s'han produ\xc3\xaft al llarg dels anys han causat p\xc3\xa8rdues irreparables del patrimoni de l'arxiu. El 1810 les tropes napole\xc3\xb2niques van calar foc a la catedral i les flames van afectar una part de l'Arxiu. Durant la Primera Guerra Carlina (1833 - 1840), viscuda amb gran intensitat a Solsona, el Palau Episcopal es convert\xc3\xad en una caserna militar el 1837, i l'Arxiu es convert\xc3\xad en una font de paper per encendre foc. Per \xc3\xbaltim, durant la Guerra Civil (1936 - 1939) tamb\xc3\xa9 es va perdre documentaci\xc3\xb3._NEWLINE_En les \xc3\xbaltimes d\xc3\xa8cades s'han adquirit els arxius de moltes parr\xc3\xb2quies del Bisbat, que s'han ordenat segons l'esquema que segueixen tots els arxius diocesans del Principat de Catalunya. Per altra banda tamb\xc3\xa9 s'han classificat 4.678 processos vinguts del jutjat de Solsona datats de 1820 a 1930.\n_START_SECTION_\nL'edifici\n_START_PARAGRAPH_\nL'Arxiu Dioces\xc3\xa0 de Solsona es troba als baixos de l'edifici del Palau Episcopal. Aquest edifici \xc3\xa9s la seu del Bisbat de Solsona i de la c\xc3\xbaria diocesana, la resid\xc3\xa8ncia del bisbe i cont\xc3\xa9 el Museu Dioces\xc3\xa0 de Solsona. Es tracta d'un edifici d'estil neocl\xc3\xa0ssic amb elements barrocs constru\xc3\xaft entre 1776 i 1779, en \xc3\xa8poca del bisbe Rafel Lasala, i fou planejat per l'arquitecte Francesc Pons. L'edifici \xc3\xa9s de tres plantes i est\xc3\xa0 decorat amb columnes estirades i un front\xc3\xb3 triangular. La fa\xc3\xa7ana principal, amb dues grans portes i finestrals, es troba a la Pla\xc3\xa7a del Palau. No obstant a l'Arxiu Dioces\xc3\xa0 s'hi entra per la part posterior._NEWLINE_L'edifici \xc3\xa9s annex a la Catedral, que combina els estils rom\xc3\xa0nic, g\xc3\xb2tic, barroc i neocl\xc3\xa0ssic, fruit de les diverses reformes que ha patit. L'esgl\xc3\xa9sia original, d'estil rom\xc3\xa0nic, fou consagrada el 1163 a Santa Maria i formava part del monestir i es reforma durant els segles XIV i XV, en que s'aixec\xc3\xa0 la nau amb contraforts i t\xc3\xa8cnica g\xc3\xb2tica. Al segle XVIII es constru\xc3\xad la portalada principal barroca dedicada a santa Maria i una fa\xc3\xa7ana lateral amb relleus de Sant Agust\xc3\xad, destruint l'antiga portalada rom\xc3\xa0nica, a m\xc3\xa9s de la capella de la Mare de D\xc3\xa9u del Claustre i del Palau Episcopal.\n_START_SECTION_\nFons\n_START_PARAGRAPH_\nEls fons de l'Arxiu Dioces\xc3\xa0 s\xc3\xb3n els seg\xc3\xbcents:\n_START_SECTION_\nC\xc3\xb2dexs\n_START_PARAGRAPH_\nCartoral de Solsona 1. S.XII 1 llibre_NEWLINE_Cartoral de Solsona 2. S.XIV 1 llibre_NEWLINE_Cartoral de Sant Lloren\xc3\xa7 de Morunys. 1525. 1 llibre_NEWLINE_Cartoral de Rocarossa. 1311. 1 llibre_NEWLINE_Dot\xc3\xa0lia de Besora. 1368. 1 llibre_NEWLINE_Fulls solts. segle IX-XIV. 4 lligalls_NEWLINE_C\xc3\xb2dexs musicals i lit\xc3\xbargics. S.IX-XIV 134 lligalls\n_START_SECTION_\nMonestir de Santa Maria de Solsona\n_START_PARAGRAPH_\nConstitucions antigues:_NEWLINE_Constitucions del Cap\xc3\xadtol segle XIV-XVIII. 3 llibres. 17 lligalls_NEWLINE_Regestes i \xc3\xadndex. segle XIII-XIX. 2 llibres_NEWLINE_Causes Pies i Beneficials segle XVI-XIX. 16 llibres_NEWLINE_Cofraries segle XVI-XIX. 19 llibres_NEWLINE_Administraci\xc3\xb3_NEWLINE_Distribucions segle XVI-XX. 7 llibres. 4 lligalls_NEWLINE_Fundacions segle XIV. 5 llibres_NEWLINE_Mensa Capitular segle XIV-XIX. 48 lligalls_NEWLINE_Arrendaments segle XVII-XIX. 1 llibre. 3 lligalls_NEWLINE_Delmes i subsidi. S.XVIII-XIX. 4 llibres. 4 lligalls_NEWLINE_Llibre del S\xc3\xadndic. S.XVIII. 4 llibres. 1 lligall_NEWLINE_Llibre del Col\xc2\xb7lector. segle XVII. 2 llibres_NEWLINE_Censals. segle XV-XIX. 7 llibres. 11 lligalls_NEWLINE_Comptes de Caixa. segle XVI-XVIII. 7 llibres_NEWLINE_Llibre de l'Obra. S.XVI-XVIII. 11 lligalls\n_START_SECTION_\nCiutat de Solsona\n_START_PARAGRAPH_\nBatlles de la vila. segle XV-XIX. 7 lligalls_NEWLINE_Nobles i altres fam\xc3\xadlies. segle XVI-XIX. 4 lligalls_NEWLINE_Hospital de Solsona. segle XVII. 2 lligalls_NEWLINE_Capella del Claustre. segle XVII-XIX. 2 lligalls_NEWLINE_Abadia. segle XVI. 3 llibres\n_START_SECTION_\nBisbat de Solsona\n_START_PARAGRAPH_\nConstituci\xc3\xb3_NEWLINE_Creaci\xc3\xb3. 1593. 4 lligalls_NEWLINE_Mensa episcopal. segle XVII-XIX. 6 llibres. 2 lligalls_NEWLINE_S\xc3\xadnodes. segle XVI-XIX. 2 llibres_NEWLINE_Bisbes. 1594-1837. 5 llibres. 2 lligalls_NEWLINE_Visites pastorals. segle XVI-XIX. 5 lligalls_NEWLINE_Canonges i dignitats. segle XVI-XVIII. 16 llibres_NEWLINE_Manuscrits diversos. S.XVIII-XIX. 4 llibres_NEWLINE_Inventaris. segle XVI. 8 llibres\n_START_SECTION_\nGovern i just\xc3\xadcia\n_START_PARAGRAPH_\nDocumentaci\xc3\xb3 judicial. segle XVII-XIX. 19 lligalls_NEWLINE_Cap\xc3\xadtols matrimonials. segle XVI-XX. 7 lligalls_NEWLINE_Testaments. segle XVI-XIX. 12 lligalls\n_START_SECTION_\nAdministraci\xc3\xb3\n_START_PARAGRAPH_\nLlevadors. segle XVII-XIX. 1 llibre_NEWLINE_Terces. segle XVI-XIX. 7 lligalls_NEWLINE_Misses i Aniversaris. segle XVII-XIX. 11 llibres\n_START_SECTION_\nAltres entitats\n_START_PARAGRAPH_\nCongregacions Religioses. segle XVII-XIX. 1 llibre_NEWLINE_Col\xc2\xb7legi Llobera i Universitat. S.XVII. 3 lligalls_NEWLINE_Pia Uni\xc3\xb3 de preveres. segle XVI-XIX. 41 llibres. 21 lligalls_NEWLINE_Universitat Carlina. segle XIX. 4 lligalls_NEWLINE_Altres bisbats. segle XV-XIX. 1 llibre. 12 lligalls\n_START_SECTION_\nVaris\n_START_PARAGRAPH_\nCorrespond\xc3\xa8ncia. segle XIV-XX. 18 lligalls_NEWLINE_Documentaci\xc3\xb3 de Roma. S.XVIII. 1 lligall_NEWLINE_Butlla creuada. segle XVII-XIX. 2 lligalls\n_START_SECTION_\nEsgl\xc3\xa9sia i Estat\n_START_PARAGRAPH_\nDesamortitzaci\xc3\xb3. segle XIX. 9 lligalls_NEWLINE_\xe2\x80\x9cCulte i Clero\xe2\x80\x9d. segle XIX. 14 lligalls\n_START_SECTION_\nFons diversos\n_START_PARAGRAPH_\nFons de capbreus. segle XII-XVIII. 123 llibres. 3 lligalls_NEWLINE_Fons alfab\xc3\xa8tic de pobles i persones. segle XVI-XIX. 65 lligalls_NEWLINE_Vicaria General. 1840-1940. 2 llibres. 34 lligalls_NEWLINE_C\xc3\xbaria Diocesana. 1724-1940. 25 llibres. 200 lligalls_NEWLINE_Fons de 59 parr\xc3\xb2quies de Bisbat. S. XII-XX. 815 llibres. 235 lligalls_NEWLINE_Processos de la c\xc3\xbaria eclesi\xc3\xa0stica i ducal. segle XIV-XIX. 1835 lligalls_NEWLINE_Fons notarial: Solsona, Tor\xc3\xa0 i altres. segle XIII-XVIII. 220 llibres. 180 lligalls\n_START_SECTION_\nAltres arxius\n_START_PARAGRAPH_\nCol\xc2\xb7legiata de Sant Vicen\xc3\xa7 de Cardona. segle XII-XIX. 33 llibres. 52 lligalls_NEWLINE_Monestir de Serrateix. segle XI-XIX. 22 llibres. 48 lligalls_NEWLINE_Priorat de Gualter. segle XI-XIX. 2 llibres. 8 lligalls_NEWLINE_Priorat de Serrabona i Castellnou. segle XIII-XVIII. 1 llibre. 18 lligalls_NEWLINE_Priorat de Rocarossa. segle XII-XVIII. 4 llibres. 9 lligalls_NEWLINE_Priorat de Vilabertran i Arag\xc3\xb3. segle XVI. 23 lligalls_NEWLINE_Priorat de Sant Pere de Clar\xc3\xa0. S.XVI-XVII. 1 llibre. 4 lligalls_NEWLINE_Farm\xc3\xa0cia Pallar\xc3\xa8s. segle XV-XIX. 23 llibres. 140 lligalls_NEWLINE_Casa Ribera i Sol\xc3\xa9. segle XIX. 13 lligalls_NEWLINE_Jutjat de Solsona i altres municipis. 1820-1930. 170 lligalls\n_START_SECTION_\nPergamins\n_START_PARAGRAPH_\nEs guarden 5.100 pergamins classificats cronol\xc3\xb2gicament:_NEWLINE_26 pergamins del segle X, procedents de Timoneda, Madrona (Pinell de Solson\xc3\xa8s), Canalda..._NEWLINE_600 pergamins del segle XI procedents de Solsona, Olius, Foliola..._NEWLINE_Uns 2.866 d'\xc3\xa8poques posteriors._NEWLINE_De Cardona, 24; de Serrateix, 195; de la Portella, 248; de Gualter, 126; de Rocarrosa, 10; de Serrabona, 5.\n_START_SECTION_\nServeis\n_START_PARAGRAPH_\nL'Arxiu t\xc3\xa9 una Biblioteca auxiliar formada per llibres de tem\xc3\xa0tica variada: Hist\xc3\xb2ria general i eclesi\xc3\xa0stica, monografies de pobles i santuaris del Bisbat, manuals de paleografia, diplom\xc3\xa0tica i arxiv\xc3\xadstica, sinodals i guies de l'esgl\xc3\xa9sia de Solsona, diccionaris, enciclop\xc3\xa8dies, geografies, cartografia..._NEWLINE_A m\xc3\xa9s ofereix activitats culturals i educatives com ara exposicions monogr\xc3\xa0fiques de tem\xc3\xa0tiques diverses, col\xc2\xb7laborant amb grups de recerca al Bergued\xc3\xa0, al Solson\xc3\xa8s i a les terres de Ponent, promovent tesis doctorals doctorals aprofitant el fons de l'Arxiu, orientant a entitats culturals i a investigadors, i divulgant la funci\xc3\xb3 i el patrimoni fent visites guiades de tant en tant."